
Parlamentul  României

Camera  Deputaţilor

Comisia pentru industrii si servicii
Bucureşti, 13.03.2013                         Nr.23/51/2013




AVIZ

asupra propunerii legislative pentru modificarea şi completarea Legii nr.266/2008 republicată, privind înfiinţarea şi autorizarea unităţilor farmaceutice, precum şi a condiţiilor de organizare şi funcţionare a acestora
In conformitate cu prevederile art.95 din Regulamentul Camerei Deputaţilor republicat, Comisia pentru industrii şi servicii a fost sesizată, cu adresa nr.P.L.x46 din 18 februarie 2013, înregistrată sub nr.23/51 din 19 februarie 2013 pentru aviz, la Comisia pentru sănătate şi familie cu propunerea legislativă pentru modificarea şi completarea Legii nr.266/2008 republicată, privind înfiinţarea şi autorizarea unităţilor farmaceutice, precum şi a condiţiilor de organizare şi funcţionare a acestora.


Propunerea legislativă are ca obiect de reglementare modificarea şi completarea Legii farmaciei nr. 266/2008, republicată în scopul instituirii unor interdicţii în promovarea medicamentelor, prin rigoarea modului de publicitate al acestora şi  al introducerii unor reguli stricte de deschidere de noi puncte farmaceutice.  

Propunerea legislativă a fost avizată favorabil de Consiliul Legislativ, conform avizului nr.466/14.06.2012, cu observaţii şi propuneri care nu au fost însuşite de iniţiator. 



Propunerea legislativă a fost respinsă de Senat, în şedinţa din 12 februarie 2013.



Membrii comisiei au dezbătut propunerea legislativă în şedinţele din 26.02.2013 şi 13.03.2013. 

În urma dezbaterilor, membrii comisiei au hotărât în unanimitate, să avizeze negativ propunerea legislativă pentru modificarea şi completarea Legii nr.266/2008 republicată, privind înfiinţarea şi autorizarea unităţilor farmaceutice, precum şi a condiţiilor de organizare şi funcţionare a acestora.
Prin obiectul şi conţinutul său, propunerea legislativă face parte din categoria legilor organice.


Potrivit art.75 alin. (1) din Constituţia României, republicată, Camera Deputaţilor este Cameră decizională.

VICEPREŞEDINTE,

Dumitru Chiriţă
Consilier parlamentar,

Dr.Fiz.Maria Cristina Bălănescu

